作者:馬異
標題:答盧仝結交詩
內容:有鳥自南翔，口銜一書紮，達我山之維。開緘金玉煥陸離，乃是盧仝結交詩。此詩峭絕天邊格，莫嗟獨笑無往還，月中芳桂難追攀。況值亂邦不平年，上天不識察，仰我為遼天失所，將吾劍兮切淤泥，抱鋤劚地芸芝朮，偃蓋參天舊有松，術與松兮保身世。臥居居兮起於於，漱潺潺兮聆嘒嘒。道在其中可終歲，鋼刀剉骨不辭去，卑躬君子今明明。俯首辭山心慘惻，為報覃懷心結交，死生富貴存後凋。我心不畏朱公叔，河水悠悠山之間，無由把袂攄懷抱。憶仝吟能文，